**Tisztelt Hallgatók!**

Az alábbiakban az osztatlan tanári képzésben futó **Közösségi gyakorlat** (TANO-102; TANO-202; TANO-302; TANO-402; TANO18-110; TANO18-110L) **nyári gyakorlatként teljesítésének lehetőségéről szeretnénk Önöket tájékoztatni.**

A Közösségi gyakorlat nyári gyakorlatként való teljesítésére tervezetten 2024. június 11-e és 2024. szeptember 10-e között lesz lehetőség.

A Közösségi gyakorlat nyári teljesítésének feltételei a következők, kérjük, hogy figyelmesen olvassák végig az alábbi levelet:

**Tájékoztató előadás:**

1. A nyári gyakorlat teljesítésének részletes követelményeit tájékoztató előadásokon ismertetjük Önökkel.
2. **A tájékoztató előadások időpontja:**
* 2024. június 6. (csütörtök), 14.00-15.30. (ELTE – PPK, Kazy 215.)
* 2024. június 11. (kedd), 9.00 – 10.30 (ELTE – PPK, Kazy 215.)
1. **Az előadások közül a nyári gyakorlatot tervezőknek csak az egyik alkalmon kötelező a részvétel.**

**TuDnivalók:**

1. Azok a hallgatók, akik nyáron kívánják teljesíteni a Közösségi gyakorlatot, **kötelesek beiratkozni a kurzus e-learning felületére.**
2. A nyári gyakorlatokat kísérő e-learning felületen lesznek elérhetők a gyakorlat dokumentálását segítő formanyomtatványok és szakmai segédletek.
3. **Az e-learning felületre a jelen levélben alább közölt online jelentkezési lap kitöltésével lehet beiratkozni.**
4. A nyári gyakorlatok e-learning felületére történő beiratkozás határideje: 2024. június 4.
5. Az e-learning felülethez való hozzáférés nem igényel előzetes kurzusfelvételt, illetve a Neptunban történő előzetes beiratkozást a következő félévre. **Kérjük, vegyék figyelembe ugyanakkor, hogy a nyári gyakorlat értékelésének rögzítéséhez ősszel (tehát legkésőbb a 2024/2025. tanév 1. félévének regisztrációs hetén) fel kell venniük a kurzust**.
6. A jelentkezés a nyári gyakorlat e-learning felületére az alábbi linken lehetséges: <https://elteppk.eu.qualtrics.com/jfe/form/SV_6ePSfWPTl4UeFH8>
7. Kérjük, hogy a <https://mooc.elte.hu/> felületre majd lépjenek be az előadást megelőzően is, hogy a felmerülő kérdéseiket megbeszélhessük. A felületre való beiratkozása nélkül nem teljesíthető a nyári gyakorlat.
8. A tájékoztató előadáson minden fontos információt megosztunk Önökkel a gyakorlat teljesítéséhez kapcsolódóan, ezért az egyik alkalmon kötelezően részt kell venni.
9. Az előzetes tájékozódást segítő anyagok elérhetőek a <https://tkk.elte.hu/kozossegi_pedagogiai_gyakorlat> oldalon.
10. **Jelen levél a budapesti képzési hely hallgatóira vonatkozik.** A szombathelyi képzési hely hallgatói számára a nyári közösségi gyakorlat szervezése a helyben közöltek szerint valósul meg, így kérjük e hallgatókat, hogy jelen levelünket tekintsék tárgytalannak.

Üdvözlettel,

Czető Krisztina

email: kozossegigyakorlat@ppk.elte.hu

ELTE PPK Neveléstudományi Intézet

a kurzus oktatója